**Kapcsolattartás általános szabályai**

Ön hozzátartozójával, vagy a büntetés-végrehajtási intézetben fogvatartott más személlyel abban az esetben tarthat kapcsolatot, amennyiben az intézet, valamint a rendelkezési jogkör gyakorlója ahhoz hozzájárul, és rendelkezésre áll az Ön részéről a személyes adatai bv. intézet általi kezeléséhez hozzájáruló nyilatkozata. A kapcsolattartást az Ön irányába a fogvatartott kezdeményezheti.

Letartóztatott esetében az ügyészség, illetve a bíróság, mint rendelkezési jogkör gyakorlója korlátozhatja a kapcsolattartók körét, illetve a kapcsolattartás formáját.

Az elítélt és az elzárást töltő elkövető kapcsolattartójaként az intézet engedélyezhet hozzátartozón kívüli személyt is, ha a vele való kapcsolattartás fontosságát a fogvatartott társadalomba való sikeres visszailleszkedésének elősegítése szempontjából indokoltnak tartja.

Amennyiben Ön letartóztatott (nem jogerősen elítélt) hozzátartozója, úgy abban az esetben tarthat kapcsolatot amennyiben azokkal a kapcsolattartást a rendelkezési jogkör gyakorlója nem korlátozta. Amennyiben hozzátartozón kívüli személy, úgy abban az esetben rögzíthetjük, amennyiben a fogvatartott részéről kezdeményezett kapcsolattartást a rendelkezési jogkör gyakorlója engedélyezte a kérelmezett formában, és rendelkezésre áll az Ön személyes adatai bv. intézet általi kezeléséhez hozzájáruló nyilatkozata.

A védő kapcsolattartóként történő bejegyzésének feltétele, az adott jogi képviselőre vonatkozó meghatalmazás vagy kirendelés, illetve előzetesen letartóztatottnál, az ügyész rendelvényen való feltüntetés, vagy bírói végzés jogi képviselő megváltozásáról.

A külföldi fogvatartott állama konzuli képviselőjének kapcsolattartóként történő bejegyzése feltételhez nem kötött.

Ön mindaddig nem kezelhető engedélyezett kapcsolattartóként, míg saját részéről a beleegyező adatkezelési nyilatkozatot rendelkezésünkre nem bocsájtotta. Ez a kapcsolattartás minden formájára vonatkozik.

Amennyiben Ön az intézet felé olyan nyilatkozatot tesz, hogy az adatkezelés tárgyában korábban tett nyilatkozatát visszavonja, vagy az Ön által visszaküldött nyilatkozat elutasító, úgy az Ön adatait a nyilvántartásunkból, ezáltal a fogvatartott kapcsolattartásából töröljük.

Amennyiben Ön vagy fogvatartott kapcsolattartója a kapcsolattartás szabályait megszegi, vagy azzal visszaél, minden esetben intézkedünk előzetesen letartóztatott esetében a kapcsolattartás felülvizsgálata, esetleges korlátozása, illetőleg a fogvatartott fegyelmi felelősségének vizsgálata vonatkozásában.